Vier spanne deur na eindronde van rolballiga | Netwerk24
Vier spanne deur na eindronde van rolballiga
Die PJ Toilets-span is as die algehele wenner gekroon. Hulle is: Flippie Snyman, Leslie Sipambu (wat Zandvliet verteenwoordig het), Jill Snyman, Jaco Visagie, Theuns Coetzee (wat die sakeliga koördineer) en Devon Benzien.
Meer as 3 700 rolbalspelers het aan die eindronde van die Zandvliet-sakeliga wat Saterdag 22 Junie by die Lagoon-rolbalklub (LR) in Langebaan gehou is, deelgeneem.
Volgens Jannie Roos, die president van LR, is die sakeliga deur Zandvliet geborg en van die 3 700 spelers wat deelgeneem het, was 328 van die Weskus.
“Die doel van die dag was om mense wat nog nooit voorheen ’n lid van ’n rolbalklub was nie, by die spel te betrek,” verduidelik Roos.
“Van die aanvanklike 82 spanne in die Weskus het agt spanne na die eindronde deurgedring.”
Volgens Roos het vier van die agt spanne wat by LR gespeel het na die eindronde deurgedring wat Saterdag 14 September in Bonnievale gespeel gaan word.
Die spanne is as volg: PJ Toilets, Ben Span Moorreesburg, Wis 24 Moorreesburg en Spar Vredendal.
“Die PJ Toilets-span het puik rolbal gespeel en het verdien om as algehele wenner gekroon te word.”